Tre uger efter røveriet leder Politiet stadig efter røveren der glemte træsko i Kvickly.

Røveriet skete for tre uger siden, men politiet har stadig ikke fået fat i den person, der overfaldt en medarbejder fra Kvickly i Aalborg. Den 8. januar opdagede en butiksdetektiv gerningsmanden i færd med at stjæle en vare fra butikken på Dannebrogsgade. Men da han blev konfronteret med tyveriet af en Kvickly-medarbejder, blev tyveriet til et røveri. For gerningsmanden skubbede til medarbejdere og slog ham flere gange i ansigtet. Derefter forlod han stedet med varen, der kostede 435 kroner. Men røveren havde så travlt, at han ikke fik sine træsko med. Som man kan se på de ovenstående billeder, blev træskoene tabt under overfaldet. Siden overfaldet har politiet ikke hørt fra nogle vidner. Derfor hører de gerne fra folk, der måtte have set manden. Nordjyllands Politi kan kontaktes på 114.